Parool vir Selebi word dié week oorweegJackie Selebi Woordvoerder Zacharia Modise het gesê: “Die departement sal hierdie week op die aansoek reageer. Die direkteur-generaal was met verlof en is Maandag terug in die kantoor.” Omstreeks drie weke gelede het ŉ groep wat hulself “Vriende van Jackie Selebi” noem, ŉ aansoek by die kantoor van die minister van korrektiewe dienste en die nasionale kommissaris van korrektiewe dienste ingedien en versoek dat Jackie Selebi op mediese parool vrygelaat moet word. Modise het gesê Selebi is steeds baie siek en word by die Steve Biko Akademiese Hospitaal behandel. Hy het aangedui dat Selebi tans stabiel is. Die groep het Saterdagoggend glo nog ŉ brief gestuur en versoek dat Selebi op mediese gronde vrygelaat moet word. Modise het gesê hy is nie bewus van die tweede brief nie.